Ήταν ένα πλούσιο τετραήμερο για το ΜέΡΑ25 στη Θεσσαλονίκη.

Αρχής γενομένης από την καθιερωμένη Συνέντευξη Τύπου στη ΔΕΘ, όπου ο Γραμματέας του ΜέΡΑ25 Γιάνης Βαρουφάκης ανέλυσε το σκηνικό που βρισκόμαστε σήμερα αλλά και θα βρεθούμε στο άμεσο μέλλον, μέσα από την ανάλυση των διεθνών εξελίξεων, τη στρατηγική της κυβέρνησης, και φυσικά τους στόχους του ΜέΡΑ25, ενώ σεβαστό μέρος της ομιλίας αφιερώθηκε στην πόλη της Θεσσαλονίκης.

 Ακολούθησε μια ιδιαίτερα εγκάρδια και παραγωγική συζήτηση με το Δήμαρχο Θεσσαλονίκης, όπου οι δύο «πρωτάρηδες» στο ρόλο τους όπως αμοιβαία διαπίστωσαν, έθεσαν το πλαίσιο μιας στενής συνεργασίας με βάθος χρόνου.

Στη συνέχεια ο γραμματέας του ΜέΡΑ25 έκανε συναντήσεις με παραγωγικούς φορείς, συλλόγους και συνδικαλιστικά σωματεία -  μεταξύ άλλων σωματεία του χώρου της εστίασης, νοσηλευτές, συνδικαλιστές της ΕΥΑΘ που παλεύουν κατά της ιδιωτικοποίησης του νερού στην πόλη, γιατρούς και συνδικαλιστές της βαριάς βιομηχανίας - θέτοντας τις βάσεις για μια αμφίδρομη ενημέρωση, κοινές δράσεις και συνεργασίες.

 Ιδιαίτερα παραγωγική ήταν και η βόλτα στα περίπτερα της ΔΕΘ, ειδικά σε αυτά που αφορούσαν τεχνολογικές και ψηφιακές καινοτομίες.

Οι υπόλοιπες δραστηριότητες του τετραήμερου αφιερώθηκαν στο ΜέΡΑ25: Δείπνο με τοπικά μέλη και το απαραίτητο ευχαριστήριο γεύμα με υποψήφιους βουλευτές, και (αφήνοντας το καλύτερο για το τέλος) τα εγκαίνια του γραφείου Α Θεσσαλονίκης!

Προχωράμε!